Нефть сығарыу күләме буйынса респ . РФ-та — 9-сы , уны эшкәртеү һәм нефть продукттарын етештереү буйынса — 1-се ( нефть эшкәртеү , автомобиль бензины , дизель яғыулығы , яғыулыҡ мазуты етештереүҙең 7 — 16 % -ы ) , троллейбустар сығарыу буйынса — 4-се , автобустар сығарыу буйынса 5-се урынды биләй . РФ-та етештерелгән каустик соданың — 19 % -ын , изобутил һәм бутил спиртының — 53 % -ын , кальцинирланған соданың 58 % -ын етештерә , илдә берҙән-бер аҡ ҡором һәм аш содаһын етештереүсе булып тора .